钦定古今图书集成/明伦汇编/交谊典/第027卷 > 礼记 > 《祭义》
## 钦定古今图书集成/明伦汇编/交谊典/第027卷 > 礼记 > 《祭义》

居乡以齿，而老穷不遗，强不犯弱，众不暴寡，而弟达
乎州巷矣。

〈集说〉严陵方氏曰：“若耆、耋、艾、耄之类所谓老，若鳏、寡、孤、独之类所谓穷；不遗谓养之有政也。强弱以力言，众寡以数言，凡此皆《州巷》礼顺之事，故曰‘弟达乎州巷’。”石林叶氏曰：“强以力言，众以人言，老而穷者犹所不弃，则寡弱者固不患于无告，此弟所以达乎州巷。”

壹命齿于乡里。

〈疏〉此明“乡里之中敬齿”之法。